אבי קונפורטי

אבי קונפורטי (נולד ב-1967) הוא שף ישראלי ובעלים-שותף לשעבר במסעדות "צפרה", "טופולופומפו" ורשת המסעדות "זוזוברה" ו"מוזס". קונפורטי הוא שף אוטודידקט. את הסטאז' שלו התחיל אחרי הצבא כמכין קינוחים במסעדות: "שלייקס", "באובב" ו"פרננדל". ואת הקריירה המקצועית עשה בתור מנהל מזון ומשקאות במלון "The Palmer House Hilton" בשיקגו, זאת לאחר לימודי "מנהל בתי מלון" מאוניברסיטת נבדה בלאס וגאס. הוא הושפע מהשף מארק מילר (Mark Miller). בתום לימודיו ושהותו בארצות הברית חזר קונפורטי לישראל ופתח בשנת 1997, יחד עם ארי ויורם ירזין, את מסעדת "צ'ימיצ'נגה" - מסעדה מקסיקנית בנוסח סנטה פה בתל אביב. בהמשך הובילה שותפות זו להקמתה של רשת מסעדות "זוזוברה" – בר אטריות אסיאתי, ושל מסעדת "מוזס" - המבורגר פרימיום, שנפתחה בשנת 2004 והפכה לרשת ארצית המונה 11 סניפים בישראל ונמכרה ב-2017 לקבוצת BBB שבבעלות ירון ישראל, רון שולמן, שגיב אברמסון, טל יתום ואהובה תורג'מן, תמורת 35 מיליון שקל. בשנת 2007 מכר קונפורטי את מסעדת "צ'ימיצ'נגה" (שנסגרה בעקבות שרפה לאחר ארבעה חודשים) ופתח, יחד עם שותפותיו לדרך יעל אורי ארנשטיין וענת בן-טובים לאופר, את מסעדת "צפרה" בסמוך. בשנת 2008 מסעדת "צפרה" הוכתרה ידי מגזין העיצוב והלייף-סטייל Wallpaper כאחת משלוש המסעדות בעלות העיצוב היפה ביותר בעולם. קונפורטי כיכב בתוכנית "השף הבריא" בערוץ 10, וכשופט בתוכנית קרב סכינים (של ערוץ 10) יחד עם הילה אלפרט וחיים כהן. מתכוניו שובצו בספר הבישול "האוצר של על השולחן", ספר המתיימר להכיל את 400 המתכונים הטובים ביותר בישראל, בהוצאת על השולחן. באוקטובר 2013 נפתחה טופולפומפו, מסעדת יוקרה גריל אסייתי בשדרות ההשכלה בתל אביב בהשקעה של 12 מיליון שקלים. בפברואר 2024 לאחר 11 שנים המסעדה נסגרה. במאי 2023 השתתף בתוכנית "שף מתחלף" שמשודרת ברשת 13, והחליף מסעדה עם השף קובי בכר. בשנת 1984, בטרם פנה לתחום הבישול, ניגן קונפורטי כמתופף בלהקת האינדסטריאל קאלוויס דנטור והוציא עמה קלטת אחת. בינואר 2022 פורסם לכאורה כי גרם נזק של אלפי שקלים, לתא שירותים של מסעדה. מנגד טען קונפורטי כי לא השחית דבר בכוונה, ולדבריו מדובר בניסיון למסע יחסי ציבור על הגב שלו. במאי 2023 הורה משרד הבריאות לסגור את מסעדת טופולופומפו שבבעלותו לאחר שהתגלתה הרעלת מזון אצל מספר לקוחות במסעדה, המסעדה נפתחה שוב כעבור 4 ימים, לאחר שביקורת חוזרת של משרד הבריאות מצאה כי הליקויים תוקנו. אבי קונפורטי, ברשת החברתית פייסבוק השף אבי קונפורטי, באתר "שפים ישראלים" מסעדת צ'ימיצ'אנגה, באתר "שפים" מיכל פלטי, השף אבי קונפורטי עוזב את מסעדת "צ'ימיצ'נגה", באתר הארץ, 13 בינואר 2007 דניאל רוגוב, צפרה טובה, באתר הארץ, 17 במאי 2007 ynet, שפים מדברים: אבי קונפורטי, באתר ynet, 16 ביולי 2007 ענת ברק‏, השף הבריא - אבי קונפורטי, באתר וואלה, 25 ביולי 2007 שרון בן-דוד, נסיך הקולינריה, באתר את, 27 באוגוסט 2008 רוי רגב, סוף שבוע של קונפורטי: צ'ימיצ'נגה חוזרת לרגע קט, באתר nrg‏, 5 בפברואר 2009 שגיא כהן, צפרה טובה: ביקור במסעדה של השף קונפורטי, באתר nrg‏, 4 ביוני 2009 דוד פרנקל, קרובה לשלמות: מסעדת צפרה, באתר nrg‏, 6 בנובמבר 2011 מירב קריסטל, האם במסעדת צפרה הגישו חזיר כבשר בקר?, באתר ynet, 14 ביולי 2013 יקיר אלקריב, שף בלי הפסקה, באתר "ידיעות אחרונות", 18 ביולי 2018 רותם מימון וטלי קושניר, עכבר העיר אונליין, טופולופומפו: אבי קונפורטי מביא את הגריל האסייתי לתל אביב, באתר הארץ, 5 בנובמבר 2013 תיקי גולן, טופולופומפו של אבי קונפורטי נסגרת לצמיתות, באתר ynet, 30 בינואר 2024 תיקי גולן, "השף אבי קונפורטי השחית את המסעדה של יובל בן נריה", באתר ynet, 27 בינואר 2022 גדעון אוקו, ‏אחרי הדיווח שהשחית מסעדה מתחרה: השף אבי קונפורטי מגיב לראשונה, באתר ‏מאקו‏, 27 בינואר 2022 אדיר ינקו, תיקי גולן, משרד הבריאות סגר מסעדת יוקרה בתל אביב: 16 חלו בחודש האחרון, שתי נשים הרות אושפזו, באתר ynet, 7 במאי 2023 הדר סתיו, תיקי גולן, מה עובר על קונפורטי? השף מסתבך, שוב, באתר ynet, 8 במאי 2023 הילה דודאל, אחרי שנסגרה בעקבות חשש להרעלת מזון: טופולופומפו משיקה תפריט חדש, באתר ישראל היום, 6 ביוני 2023